
Nr. ________________________
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

privind aprobarea Studiului de Fezabilitate pentru obiectivul de investiţii ,,Reabilitare Podul Iuliu Maniu (Muncii)”
1. Descrierea situației actuale

Podul Iuliu Maniu (Muncii) este amplasat în municipiul Timişoara şi asigură continuitatea bulevardului Iuliu Maniu peste Canalul Bega, realizând astfel legătura rutieră între zona Gării de Nord şi zona Calea Şagului.

 Podul Iuliu Maniu (Muncii) este un pod dalat pe fâşii cu goluri prefabricate, prezintă o lungime totală de 72,30 m, cu deschidere centrală de 32,10 m peste râul Bega şi două deschideri laterale egale de 20,10 m fiecare. 

Calea pe pod prezintă o lăţime totală de 20,50 m compusă din zonă carosabilă de 14,00 m pentru 4 benzi de circulaţie de 3,50 m lăţime fiecare şi două trotuare pietonale denivelate de 3,25 m lăţime fiecare.

În urma expertizei tehnice s-a constatat starea necorespunzătoare a suprastructurii, a elementelor de rezistenţă care susţin calea, a infrastructurii, a aparatelor de reazem,  degradări ale malurilor şi modificări de albie, degradări în zona carosabilă şi trotuare.

Având în vedere starea avansată de degradare a structurii în ansamblu, capacitatea sa portantă redusă, precum şi necesităţile traficului actual şi de perspectivă, soluţia optimă în acest caz ar fi reabilitarea acestui pod.
Din aceste considerente şi prin faptul că prognoza traficului prevede o creştere semnificativă a intensităţii traficului, lucrările de reabilitare sunt impetuos necesare şi oportune.

Studiul de Fezabilitate aferent obiectivului de investiții, ,,Reabilitare Podul Iuliu Maniu (Muncii)”, a fost întocmit de S.C. Pod Proiect SRL în baza contractului de prestare de servicii nr. 152/16.10.2017.

În vederea realizării investiţiei este necesară aprobarea Studiului de Fezabilitate - Reabilitare Podul Iuliu Maniu (Muncii).
2. Schimbări preconizate și rezultate așteptate

Obiectivele preconizate a fi atinse prin realizarea investiţiei sunt:

•
asigurarea accesul în condiţii bune de siguranţă şi confort atât a locuitorilor din zonă cât și a turiștilor; 

•
se asigură o îmbunătăţire a aspectului arhitectural al zonei;

•
reducerea poluării prin scăderea suspensiilor în aer;

• creearea premiselor dezvoltării ulterioare a zonei;

Concluzii


Prin urmare, în conformitate cu art. 139 și art.196 alin.1 lit.a) din OUG nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere și aprobare proiectul de hotărâre privind aprobarea Studiului de Fezabilitate pentru obiectivul de investiţie – Reabilitare Podul Iuliu Maniu (Muncii).

